अनशन पर बैठी महिलाओं की स्थिति नाजुक हुई
गुरुवार को भी बंद कराया अस्पताल
कोलकातामें सजा काट रहे परिजनों की रिहाई की मांग को लेकर अनशन पर बैठी चार महिलाओं की हालत नाजुक हो गई है। जरीडीह के आड़ासाड़म निवासी छह लोग 13 वर्षों से जेल में सजा काट रहे हैं। बंदियों के परिजनों ने मामले की उच्च स्तरीय जांच कर रिहा करने की मांग की। कोई कार्रवाई होने पर परिजन अराजू पंचायत भवन के समक्ष अनिश्चित कालीन भूख हड़ताल बैठ गए। चार दिनों के भूख हड़ताल के बाद भी अभी तक किसी प्रकार की सुनवाई नहीं हुई। गुरुवार को अनशन पर बैठीं नुनीबाला देवी, सुमित्रा देवी, धनिया देवी और टुसू देवी की स्थिति खराब हो गई। इसकी सूचना जब जरीडीह पुलिस को मिली तो पुलिस भूख हड़ताल स्थल पर चिकित्सकों के साथ पहुंची। चिकित्सकों ने जांच कर नाजुक स्थिति देख अस्पताल ले जाने सलाह दी। महिलाओं ने अस्पताल जाने से इनकार कर दिया। हड़ताल की सूचना पाकर क्षेत्रीय नेता काशीनाथ सिंह, आनन्द बेसरा, धनलाल कपरदार हड़ताल स्थल पहुंचकर अपनी ओर से पूरा सहयोग करने की बात महिलाओं से कही। उन्होंने कहा कि किसी भी हाल में बेगुनाह लोगों को झूठे मुकदमे में फंसने नहीं दिया जायेगा।
भूख हड़ताल पर बैठी महिलाएं।
मुख्य दरवाजे पर धरना प्रदर्शन करते एनआरएचएम कर्मी।
बोकारो। समानकाम, समान वेतन अनुबंध नियमित करने की मांग पर एनआरएचएम कर्मियों ने गुरुवार को अस्पताल बंद करवा दिया। हड़ताल की वजह से सदर अस्पताल के ओपीडी में मरीज नहीं आए। इमरजेंसी सेवा में भर्ती मरीजों को परेशानियों का सामना करना पड़ा। सदर अस्पताल के डीएस भी सीएस कार्यालय में जाकर कार्य करते दिखे। कर्मचारी तीन सूत्री मांगों को लेकर सदर अस्पताल के मुख्य दरवाजे पर बैठ गए और सरकार के खिलाफ नारेबाजी की। इसकी वजह से चिकित्सक अंदर नहीं जा सके। इमरजेंसी में भर्ती मरीज को भी परेशानी का सामना करना पड़ा। सुबह से ही मरीज चिकित्सक का इंतजार करते रहे, जब चिकित्सक नहीं पहुंचे तो मरीज लौट गए।
hin_Deva hin_Deva hin_Deva hin_Deva hin_Deva hin_Deva